গাড়ি নয় বাসে করে অক্সফোর্ডে মমতা, বাজালেন গ্র্যান্ড পিয়ানো

কলকাতা: গাড়ি নয় বাসে করে অক্সফোর্ডে (Oxford) গেলেন মমতা বন্দ্যোপাধ্যায় (Mamata Banerjee)। জানা গিয়েছে, কেলগ কলেজে যে অডিটোরিয়ামে তিনি বক্তৃতা দেবেন। নির্দিষ্ট সময়ের অনেক আগেই অক্সফোর্ডে পৌঁছে গেলেন মুখ্যমন্ত্রী (Mamata Banerjee At Oxford)। পৌঁছতেই তাঁকে ফুলের স্তবক দিয়ে স্বাগত জানানো হল। লবিতে রাখা ১৮৮৭ সালের গ্র্যান্ড পিয়ানো দেখে সঙ্গী ভারতীয় গবেষককে জিজ্ঞাসা করলেন, বাজাতে পারি? ইতিবাচক উত্তর পেতেই পিয়ানোয় ‘উই শ্যাল ওভারকাম’-এর সুর তুললেন। শুধু তাই নয় পিয়ানোতে ‘প্রাণ ভরিয়ে, তৃষা হরিয়ে’, ‘পুরানো সেই দিনের কথা’ সুর ধরলেন মমতা।

মুখ্যমন্ত্রী মমতা বন্দ্যোপাধ্যায়ের লন্ডন (Mamata Banerjee London) সফরের আজ পঞ্চম দিন। বৃহস্পতিবারই অক্সফোর্ডের কেলগ কলেজে (Oxford Kellogg College) বক্তৃতা দেওয়ার কথা তাঁর। সেখানকার দু’শোটি আসনই অগ্রিম বুক হয়ে গিয়েছে। অনলাইনে রেজিস্ট্রেশনের উইনডো খোলা হয়েছিল। তাতে সব হাউসফুল। বাংলায় নারী ক্ষমতায়ন নিয়ে তিনি কী বলেন তা শুনতে মুখিয়ে দর্শকরা। জানা গিয়েছে, মমতার যাওয়ার জন্য গাড়ির ব্যবস্থা করা হয়েছিল। কিন্তু মুখ্যমন্ত্রী জানান গাড়ি নিচু, তাই তিনি সকলের সঙ্গে বাসে করেই যাবেন। বাসে একটু বেশি সময় লাগতে পারে,তাও তিনি বাসেই যাবেন।

আরও পড়ুন: যাদবপুর বিশ্ববিদ্য়ালয়ে কোনও রাজনৈতিক নেতাদের নিয়ে মিটিং নয়, নির্দেশ হাইকোর্টের

ভারতীয় সময় সন্ধ্যা সাড়ে ৭টায় অক্সফোর্ড বিশ্ববিদ্যালয়ে মমতা বন্দ্যোপাধ্যায়ের কর্মসূচি শুরু। বিকেল সাড়ে ৫টায় কেলগ কলেজের প্রেক্ষাগৃহ ‘দ্য হাব’-এ বক্তৃতা দেবেন মমতা। মুখ্যমন্ত্রীর সঙ্গে অক্সফোর্ডের অনুষ্ঠানে থাকবেন বাংলার ব্র্যান্ড অ্যাম্বাসাডর তথা ভারতীয় ক্রিকেট দলের প্রাক্তন অধিনায়ক সৌরভ গঙ্গোপাধ্যায়ও। মমতাকে বিশ্ববিদ্যালয়ের বিভিন্ন মাইল ফলকের সঙ্গে সাক্ষাৎ-পরিচয় করাবেন কর্তৃপক্ষ। নিয়ে যাওয়া হবে গ্রন্থাগারেও। এর পাশাপাশি অক্সফোর্ডে ভারত বিষয়ক ফ্যাকাল্টির ২৫ জন ছাত্র এবং গবেষকের সঙ্গে একান্ত বৈঠক করবেন বাংলার মুখ্যমন্ত্রী।

দেখুন ভিডিও